Държавен вестник, бр. 81, 2005 г., стр. 66

С Т Р .  66
Д Ъ Р Ж А В Е Н   В Е С Т Н И К
Б Р О Й  81
Посредничество при сетълмента
Чл. 29. (1) Функциите, свързани с посредни-
чеството при сетълмента на плащанията на
територията на страната, възникващи от опе-
рации с банкови карти, се извършват от сис-
темния картов оператор на основа на договор
между издателя на картите и съответната меж-
дународна картова организация, ако картите
са издадени по силата на такъв договор.
(2) Издателите на банкови карти, издадени
по силата на договор между издателя и меж-
дународна картова организация, осигуряват
на обслужващия ги системен картов оператор
за всяко плащане на територията на страната
с такива карти необходимата информация за
извършване на сетълмент в cистемата за бру-
тен сетълмент в реално време RINGS.
Извършване на сетълмента
Чл. 30. (1) Сетълментът на плащанията с
банкови карти се извършва в БНБ чрез систе-
мата за брутен сетълмент в реално време RINGS.
(2) Обслужващият издателите системен кар-
тов оператор събира и подава нетни резулта-
ти от преизчисляваните от него на многост-
ранна основа взаимни задължения между из-
дателите, възникнали от операции по чл. 10,
ал. 1, извършени чрез терминални устройства
АТМ или ПОС на територията на страната с
банкови карти, издадени на територията на
страната.
(3) Данните за сетълмент по ал. 2 се изпра-
щат като заявки за сетълмент от системния
картов оператор към RINGS във формат, ред
и начин, определени от БНБ.
Г л а в а  
ч е т в ъ р т а
ЕЛЕКТРОННИ БАНКОВИ УСЛУГИ ЧРЕЗ
ЕЛЕКТРОННО БАНКОВО ПЛАТЕЖНО
ЗАЯВЛЕНИЕ
Предмет на договора за електронни банкови
услуги
Чл. 31. По силата на договор за електронни
банкови услуги чрез електронно банково пла-
тежно заявление:
1. банката се задължава да предоставя дос-
тъп до поддържани по сметка средства чрез
използвани от оправомощения държател тех-
нически средства за комуникация, както и да
извършва други действия, разпоредени от
оправомощения държател;
2. оправомощеният държател инструктира
банката да задължи неговата сметка със сума-
та на извършените операции с дължимите на
банката такси и комисиони или се задължава
в рамките на определен срок да плати дължи-
мата сума по посочена от банката сметка.
Минимално съдържание на договора
за електронни банкови услуги
Чл. 32. Договорът за електронни банкови
услуги има съдържанието по чл. 2, ал. 2, като
посочва и:
1. правила за електронно идентифициране
на оправомощения държател;
2. правила, които оправомощеният държа-
тел трябва да следва при даване на разпореж-
дания за извършване на транзакции и изпол-
зване на други услуги, посочени в договора.
Задължения на банката
Чл. 33. Банка, предоставяща услуги въз
основа на договора за електронни банкови
услуги, е задължена:
1. да осигури сигурност на извършените от
оправомощения държател транзакции с дъл-
жимата грижа и чрез подходящи технически
способи;
2. да снабди оправомощения държател в сро-
кове и по начин, посочени в договора, с инфор-
мация за извършените операции и произтича-
щия от тях сетълмент, когато това е приложи-
мо, както и за събраните такси и комисиони;
3. незабавно да информира за отказ или лип-
са на възможност да се изпълни наредената опе-
рация по причини, които не зависят от банката.
Задължения на оправомощения държател
Чл. 34. (1) Оправомощеният държател няма
право да разкрива информация за функциони-
рането на ЕПИ, предоставен по силата на до-
говор за услуги по електронно банково обс-
лужване, когато такова разкриване може да
стане причина за неефективност на механиз-
мите, гарантиращи сигурността на разпоре-
дените операции.
(2) Оправомощеният държател понася раз-
ходите за всички операции, извършени от лица,
на които е предоставил посочената в ал. 1
информация. Разпоредбите на чл. 26 се прила-
гат съответно.
Отмяна на нареждания
Чл. 35. Нареждания на оправомощения
държател относно изпълнението на операция
от банката могат да се отменят единствено
преди тяхното изпълнение.
Възражения
Чл. 36. (1) Оправомощеният държател по-
дава до банката възражения относно предос-
тавената информация по чл. 33, т. 2 по начин
и в срокове, посочени в договора.
(2) В срокове, посочени в договора за елек-
тронни банкови услуги, които не могат да
бъдат по-кратки от 14 дни след деня на полу-
чаване на уведомлението, оправомощеният
държател уведомява издателя за несъответ-
ствия в уведомлението за операциите по чл. 33,
т. 2, по-специално относно:
1. оспорвани операции, включени в уведом-
лението;
2. грешки или други несъответствия при
извършване на сетълмента.
(3) Оправомощеният държател незабавно
уведомява банката за неполучаване на уведом-
лението за операциите в сроковете и със съдър-
жанието, определени в договора.